**สำเนารายงานการประชุมสภาองค์การบริหารส่วนตำบลสร้างถ่อน้อย**

**สมัยสามัญ สมัยที่ 3 ครั้งที่ 3 ประจำปี 2561**

**วันที่ 15 เดือน สิงหาคม พ.ศ. 2561 เวลา 09.00 น.**

**ณ ห้องประชุมสภาองค์การบริหารส่วนตำบลสร้างถ่อน้อย**

**ผู้เข้าประชุม 26 คน ผู้ขาดประชุม - คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายสุวรรณ์ บุษย์จันทร์ | ประธานสภาฯ | สุวรรณ์ บุษย์จันทร์ |  |
| 2 | นายแฮม สุภชาติ | รองประธานสภาฯ | แฮม สุภชาติ |  |
| 3 | นายทองคำ สายสะอาด | ส.อบต. หมู่.1 | ทองคำ สายสะอาด |  |
| 4 | นายคูณ ละมุล | ส.อบต. หมู่.1 | คูณ ละมุล |  |
| 5 | นายทองพูล เมฆมนต์ | ส.อบต. หมู่.2 | ทองพูล เมฆมนต์ |  |
| 6 | นายสาคร รวมวงค์ | ส.อบต. หมู่.2 | สาคร รวมวงค์ |  |
| 7 | นายบุญ มณีพันธ์ | ส.อบต. หมู่.3 | บุญ มณีพันธ์ |  |
| 8 | นายเทียรชัย สายสุด | ส.อบต. หมู่.3 | เทียรชัย สายสุด |  |
| 9 | นายประดิษฐ์ ศรีมาชัย | ส.อบต. หมู่.5 | ประดิษฐ์ ศรีมาชัย |  |
| 10 | นายลำไย วิริยะพันธ์ | ส.อบต. หมู่.5 | ลำไย วิริยะพันธ์ |  |
| 11 | นายวัลลภ คุณสัตย์ | ส.อบต. หมู่.6 | วัลลภ คุณสัตย์ |  |
| 12 | นายอุดม มีศรี | ส.อบต. หมู่.6 | อุดม มีศรี |  |
| 13 | นายสมพงษ์ อาศัย | ส.อบต. หมู่.7 | สมพงษ์ อาศัย |  |
| 14 | นายถวิล กลมเกลียว | ส.อบต. หมู่.7 | ถวิล กลมเกลียว |  |
| 15 | นายอดุลย์ ยืนสุข | ส.อบต. หมู่.8 | อดุลย์ ยืนสุข |  |
| 16 | นายอุทัย สมบูรณ์ | ส.อบต. หมู่.9 | อุทัย สมบูรณ์ |  |
| 17 | นายวัฒนา สมานพงษ์ | ส.อบต. หมู่.9 | วัฒนา สมานพงษ์ |  |
| 18 | นายสมบัติ อุดมลาภ | ส.อบต. หมู่.10 | สมบัติ อุดมลาภ |  |
| 19 | นายบุญมา มาลาอุตม์ | ส.อบต. หมู่.10 | บุญมา มาลาอุตม์ |  |
| 20 | นายณรงค์ฤทธิ์ สายสะอาด | ส.อบต. หมู่.11 | ณรงค์ฤทธิ์ สายสะอาด |  |
| 21 | นายอุบล กุลวงค์ | ส.อบต. หมู่.11 | อุบล กุลวงค์ |  |
| 22 | นายวิชิต สุขใจ | ส.อบต. หมู่.12 | วิชิต สุขใจ |  |
| 23 | นายสมร มูลเพ็ญ | ส.อบต. หมู่.12 | สมร มูลเพ็ญ |  |
| 24 | นายทองดี บุญปก | ส.อบต. หมู่.13 | ทองดี บุญปก |  |
| 25 | นายสุมล นวลเพ็ญ | ส.อบต. หมู่.13 | สุมล นวลเพ็ญ |  |
| 26 | นายธนิต เสียงใส | เลขานุการสภา อบต. | ธนิต เสียงใส |  |

-2-

**ผู้เข้าร่วมประชุม 9 คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายดาบชัย พิทักษ์เทพสมบัติ | นายก อบต. | ดาบชัย พิทักษ์เทพสมบัติ |  |
| 2 | นายณัฐพล ศิริคุณ | รองนายก อบต. | ณัฐพล ศิริคุณ |  |
| 3 | นายสมศักดิ์ สุนทรพินิจ | รองนายก อบต. | สมศักดิ์ สุนทรพินิจ |  |
| 4 | นางสุนทร ฤกษ์ใหญ่ | นักวิชาการเงินและบัญชี | สุนทร ฤกษ์ใหญ่ |  |
| 5 | นางสุภาพร ศรีวิเศษ | นักวิชาการจัดเก็บรายได้ | สุภาพร ศรีวิเศษ |  |
| 6 | นางจริยา พรมหล่อ | นักวิเคราะห์นโยบายและแผน | จริยา พรมหล่อ |  |
| 7 | นายสมชาย ต้นเชื้อ | นักพัฒนาชุมชน | สมชาย ต้นเชื้อ |  |
| 8 | นางสาวฐิติพร อุดมลาภ | นักทรัพยากรบุคคล | ฐิติพร อุดมลาภ |  |
| 9 | นายยอดเพชร พรมหล่อ | ผู้อำนวยการกองช่าง | ยอดเพชร พรมหล่อ |  |

**เริ่มประชุมเวลา 09.00 น**

เมื่อที่ประชุมพร้อมแล้ว ประธานสภาองค์การบริหารส่วนตำบลสร้างถ่อน้อย ได้จุดธูปเทียนบูชา พระรัตนตรัย เลขานุการสภาองค์การบริหารส่วนตำบลสร้างถ่อน้อย อ่านประกาศสภาองค์การบริหารส่วนตำบล สร้างถ่อน้อย เรื่อง เรียกประชุมสภาสมัยสามัญ สมัยที่ 3 ครั้งที่ 1 ประจำปี พ.ศ. 2561 ตามมติที่ประชุมสภาองค์การบริหารส่วนตำบลสร้างถ่อน้อย สมัยสามัญ ประจำปี พ.ศ. 2560 เมื่อวันที่ 7 กุมภาพันธ์ 2560 เห็นชอบให้มีการกำหนดสมัยประชุมสามัญ ประจำปี พ.ศ. 2561 โดยกำหนดสมัยสามัญ สมัยที่ 3 ประจำปี พ.ศ. 2561 เริ่มวันที่ 1 สิงหาคม 2561 มีกำหนด 15 วัน นั้น

บัดนี้ สภาองค์การบริหารส่วนตำบลสร้างถ่อน้อย มีเรื่องพิจารณาในวงงานขององค์การบริหารส่วนตำบลสร้างถ่อน้อย จึงอาศัยอำนาจตามความ ในข้อ 22 แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 จึงเรียกประชุมสภาองค์การบริหารส่วนตำบลสร้างถ่อน้อย สมัยสามัญ ประจำปี พ.ศ. 2561 สมัยสามัญ สมัยที่ 3 ครั้งที่ 3 ประจำปี พ.ศ. 2561 ในวันที่ 15 สิงหาคม 2561 ณ ห้องประชุมองค์การบริหารส่วนตำบลสร้างถ่อน้อย จึงประกาศมาให้ทราบโดยทั่วกัน ประกาศ ณ วันที่ 26 กรกฎาคม พ.ศ. 2561

**นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย** ได้กล่าวเปิดประชุมตามระเบียบวาระต่างๆ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 ประธานสภาองค์การบริหารส่วนตำบลสร้างถ่อน้อย** ได้แจ้งว่าวันนี้จะมีการพิจารณารับโอนกิจการประปาหมู่บ้าน บ้านสร้างถ่อใน หมู่ 13 ให้อยู่ในความดูแลรับผิดชอบขององค์การบริหารส่วนตำบลสร้างถ่อน้อย และนายก อบต.สร้างถ่อน้อย เสนอร่างข้อบัญญัติ เรื่อง การดำเนินการกิจการประปาหมู่บ้านขององค์การบริหารส่วนตำบลสร้างถ่อน้อย ต่อสภาองค์การบริหารส่วนตำบลสร้างถ่อน้อย

**มติที่ประชุม รับทราบ**

-3-

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

**มติที่ประชุม รับรองรายงานการประชุมวันที่ 14 สิงหาคม 2561**

**ระเบียบวาระที่ 3 เรื่อง เพื่อทราบ**

**3.1 นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย** แจ้งเรื่องการรับสมัครนักเรียนโรงเรียนผู้สูงอายุตำบลสร้างถ่อน้อย รุ่นที่ 2/2561 โดยรับสมัครตั้งแต่วันที่ 20 สิงหาคม 2561 ณ สำนักงานปลัดองค์การบริหารส่วนตำบลสร้างถ่อน้อย โดยจะเริ่มเปิดการเรียนการสอนโรงเรียนผู้สูงอายุ รุ่นที่ 2/2561 ในวันพุธ ที่ 12 กันยายน 2561

**3.2 นายธนิต เสียงใส ปลัดองค์การบริหารส่วนตำบลสร้างถ่อน้อย** แจ้งเรื่อง ผลการตรวจสอบโรงงานหัวตะพานน้ำแข็งหลอด ว่าตามที่สำนักงานสาธารณสุขจังหวัดอำนาจเจริญ ที่ อจ 0032.006/1135 ลงวันที่ 31 กรกฎาคม 2561 เรื่อง แจ้งผลการตรวจสอบตามเรื่องร้องเรียน ดังนี้

1. พนักงานเจ้าหน้าที่ตามพระราชบัญญัติอาหาร พ.ศ. 2522 ได้เก็บตัวอย่าง 3 รายการดังนี้

1.1 น้ำจากบ่อ/สระที่โรงงานสร้าง ปริมาตร 600 มิลิลิตร จำนวน 12 ขวด 2)น้ำดิบที่ผ่านกระบวนการปรับสภาพน้ำก่อนผลิตน้ำแข็งตามรายละเอียดข้างต้น ปริมาตร 600 มิลิลิตร จำนวน 12 ขวด 3)ตัวอย่างน้ำแข็งที่โรงงานผลิตจำนวน 10 ถุงๆ ละ 1 กิโลกรัม ส่งตรวจวิเคราะห์ที่ศูนย์วิทยาศาสตร์การแพทย์ที่ 10 อุบลราชธานี

1.2 จากข้อ 1 ผลการตรวจวิเคราะห์จากศูนย์วิทยาศาสตร์การแพทย์ที่ 10 อุบลราชธานี พบว่าน้ำจากแหล่งน้ำธรรมชาติ ตรวจพบเชื้อ E.Coli น้ำดิบ(น้ำประปา) ที่ใช้เตรียมเพื่อผลิตน้ำแข็ง ผ่านมาตรฐาน และน้ำแข็งตรวจพบว่า ค่าความเป็นกรด-ด่าง คือ 4.9 (ไม่ผ่าน) และพบเชื้อ S. aureus (ไม่ผ่านมาตรฐาน)

1.3 พนักงานเจ้าหน้าที่ตามพระราชบัญญัติอาหาร พ.ศ. 2522 ได้แจ้งให้ผู้รับอนุญาตดำเนินการงดผลิตน้ำแข็งและแจ้งผู้ประกอบการเพื่อเปรียบเทียบปรับ ประธานสภา อบต.สร้างถ่อน้อย ขอให้ อบต.สร้างถ่อน้อยทำหนังสือแจ้งไปยังทุกหมู่บ้านรับทราบด้วย

**-นายณรงค์ฤทธิ์ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 11** ได้ชี้แจงเพิ่มเติมว่า จากการที่ได้สอบถามกับเจ้าหน้าที่สาธารณสุขจังหวัดอำนาจเจริญ ว่ามีวิธีการดำเนินการอย่างไรเนื่องจากกระบวนการผลิตน้ำแข็งไม่ผ่านมาตรฐาน จะดำเนินการสั่งปิดปรับปรุงเลยไหม ซึ่งทางสำนักงานสาธารณสุขได้ชี้แจงว่าต้องทำหนังสือแจ้งเตือนให้กับทางโรงงานหัวตะพานน้ำแข็งหลอด จำนวน 3 ครั้ง เพื่อเปรียบเทียบค่าปรับ ถ้าหลังจากนั้นไม่ผ่านมาตรฐานจึงจะดำเนินการสั่งปิดได้

**มติที่ประชุม รับทราบ**

**ระเบียบวาระที่ 4 เรื่อง เพื่อพิจารณา**

**4.1 การพิจาณารับโอนกิจการประปาหมู่บ้าน บ้านสร้างถ่อใน หมู่ 13 ให้อยู่ในความดูแลรับผิดชอบขององค์การบริหารส่วนตำบลสร้างถ่อน้อย**

**-ประธานสภาองค์การบริหารส่วนตำบลสร้างถ่อน้อย** ขอให้ปลัดองค์การบริหารส่วนตำบล สร้างถ่อน้อย ได้ชี้แจงระเบียบเกี่ยวกับการรับโอนกิจการน้ำประปาหมู่บ้าน

-4-

**-นายธนิต เสียงใส ปลัดองค์การบริหารส่วนตำบลสร้างถ่อน้อย** ได้ชี้แจงว่าเนื่องจากเป็นทรัพย์สินครุภัณฑ์ที่ดินและสิ่งก่อสร้างว่าจะต้องใช้ข้อบัญญัติการรับโอนต้องได้รับความเห็นชอบจากสภา อบต.สร้างถ่อน้อย และในการพิจาณารับโอนกิจการประปาหมู่บ้านเข้ามาอยู่ในความดูแลขององค์การบริหารส่วนตำบลสร้างถ่อน้อย รายละเอียดก่อนรับโอนประปาหมู่บ้าน บ้านสร้างถ่อใน หมู่ที่ 13 ข้อมูล ณ วันที่ 19 เดือนกรกฎาคม 2561 โดยเอกสารที่รับมอบเพื่อประกอบการพิจารณาการรับโอน รายละเอียดตามเอกสารที่ได้ส่งให้ทางสมาชิกสภาองค์การบริหารส่วนตำบลสร้างถ่อน้อยได้ตรวจสอบ และสรุปดังนี้

-รายชื่อผู้ใช้น้ำประปา จำนวน 149 ราย

-มาตรวัดน้ำ จำนวน 174 มาตร

-หอประปา จำนวน 3 แห่ง

-ใบเสร็จรับเงินค่าน้ำประปา จำนวน 6 เล่ม

-รายรับย้อนหลัง 3 เดือน (เมษายน – กรกฎาคม 2561)

รับจริง จำนวน 24,310 บาท

หัก ค่าไฟฟ้า จำนวน 19,874 บาท

ค่าจ้าง จำนวน 5,400 บาท

กำไร (- ขาดทุน) จำนวน -964 บาท

-เมื่อสมาชิกสภา อบต.สร้างถ่อน้อย ได้ซักถามในประเด็นต่างๆเรียบร้อยแล้ว ประธานสภาองค์การบริหารส่วนตำบลสร้างถ่อน้อย จึงขอมติที่ประชุม

**มติที่ประชุม เห็นชอบ ให้รับโอนกิจการประปา บ้านสร้างถ่อใน หมู่ที่ 13 ให้อยู่ในความดูแลรับผิดชอบขององค์การบริหารส่วนตำบลสร้างถ่อน้อย โดยเริ่มในปีงบประมาณ 2562**

**-เห็นชอบ 25 เสียง**

**-ไม่เห็นชอบ - เสียง**

**4.2 นายก อบต.สร้างถ่อน้อย เสนอร่างข้อบัญญัติ เรื่อง การดำเนินการกิจการประปาหมู่บ้าน ขององค์การบริหารส่วนตำบลสร้างถ่อน้อย ต่อสภาองค์การบริหารส่วนตำบลสร้างถ่อน้อย**

**ขั้นรับหลักการ**

**-ประธานสภาองค์การบริหารส่วนตำบลสร้างถ่อน้อย** ได้หารือสมาชิกสภา อบต.สร้างถ่อน้อย ว่าจะพิจารณาเป็น 3 วาระรวดเลยหรือไม่ ที่ประชุมมีมติให้พิจารณา 3 วาระรวด

**-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย** ได้เสนอร่างข้อบัญญัติองค์การบริหารส่วนตำบลสร้างถ่อน้อย เรื่อง การดำเนินการกิจการประปาหมู่บ้าน ขององค์การบริหารส่วนตำบลสร้างถ่อน้อย พ.ศ. 2561 จึงขอชี้แจงให้ท่านประธานสภาและสมาชิกสภา อบต.สร้างถ่อน้อยทุกท่านได้รับทราบ ดังต่อไปนี้

-5-

หลักการ

เพื่อให้ประชาชนได้มีสิทธิขั้นพื้นฐานอย่างเท่าเทียมกัน ได้รับการบริการจากภาครัฐเหมือนกัน พร้อมกันนี้ก็มีสิทธิในการแสดงความคิดเห็นร่วมบริหารจัดการ การให้บริการจากภาครัฐได้อย่างเท่าเทียมกัน จึงได้ตราข้อบัญญัติ เรื่อง การดำเนินการกิจการประปาหมู่บ้าน ขององค์การบริหารส่วนตำบลสร้างถ่อน้อย พ.ศ. 2561

เหตุผล

หลักเกณฑ์การใช้น้ำประปา และการบำรุงรักษาระบบประปาองค์การบริหารส่วนตำบลสร้างถ่อน้อย เพื่อให้ราษฎรได้ใช้ประโยชน์จากระบบประปาสาธารณะได้อย่างทั่วถึง เป็นธรรม เกิดประโยชน์สูงสุดแก่ทางราชการ -

และเพื่อให้การบริหารจัดการระบบการใช้น้ำประปาเป็นไปอย่างมีประสิทธิภาพ มีความโปร่งใส เกิดความมีส่วนร่วมของประชาชนให้เกิดความรับผิดชอบร่วมกัน มีความคุ้มทุนกับงบประมาณที่ลงทุนไป เพื่อบรรลุเป้าหมายสุดท้าย คือ การมีคุณภาพชีวิตที่ดีของประชาชน โดยอาศัยตาม มาตรา แห่งพระราชบัญญัติสภาตำบลและองค์การบริหารส่วน และที่แก้ไขเพิ่มเติมจนถึงปัจจุบัน (ฉบับที่ 5) พ.ศ. 2546 จึงจำเป็นต้องตราข้อบัญญัตินี้ขึ้นมา ซึ่งมีรายละเอียดตามร่างข้อบัญญัติเรื่อง การดำเนินการกิจการประปาหมู่บ้าน ขององค์การบริหารส่วนตำบลสร้างถ่อน้อย พ.ศ. 2561 ตามเอกสารที่ส่งให้สมาชิกสภาองค์การบริหารส่วนตำบลสร้างถ่อน้อยเป็นเอกสารแล้ว

**-ประธานสภาองค์การบริหารส่วนตำบลสร้างถ่อน้อย** ได้ถามสมาชิกสภา อบต.สร้างถ่อน้อย ว่ามีผู้ใดสงสัยในวาระนี้หรือไม่ ปรากฏว่าไม่มีผู้ใดซักถาม ประธานสภาฯจึงได้ขอมมติที่ประชุม

**มติที่ประชุม ในขั้นรับหลักการว่ามีสมาชิกท่านใดเห็นสมควรจะรับร่างข้อข้อบัญญัติองค์การบริหารส่วนตำบล สร้างถ่อน้อย เรื่อง การดำเนินการกิจการประปาหมู่บ้าน ขององค์การบริหารส่วนตำบลสร้างถ่อน้อย พ.ศ. 2561**

**-เห็นชอบ 25 เสียง**

**-ไม่เห็นชอบ - เสียง**

**4.3 สภา อบต.สร้างถ่อน้อย พิจารณาร่างข้อบัญญัติ เรื่อง การดำเนินการกิจการประปาหมู่บ้าน ขององค์การบริหารส่วนตำบลสร้างถ่อน้อย ต่อสภาองค์การบริหารส่วนตำบลสร้างถ่อน้อย**

**ขั้นอภิปราย**

**-ประธานสภาองค์การบริหารส่วนตำบลสร้างถ่อน้อย** ได้ให้สมาชิกสภา อบต.สร้างถ่อน้อยอภิปราย และมีผู้อภิปราย ดังนี้

**-นายแฮม สุภชาติ รองประธานสภาองค์การบริหารส่วนตำบลสร้างถ่อน้อย หมู่ 4** ได้แสดงความคิดเห็นเกี่ยวกับเรื่องค่าธรรมเนียมน้ำประปาของหมู่ 4 ยังไม่คิดจะเอาเข้า อบต. เพราะแต่เดิมได้ดำเนินการเก็บค่าน้ำประปา 4 บาท แล้วปรับขึ้นมาเป็น 5 บาท จึงทำให้การบริหารกิจการประปาหมู่บ้านได้ ดังนั้นเห็นว่าที่ อบต.สร้างถ่อน้อยควรจะเก็บค่าน้ำประปาจากเดิม 4 บาท เป็น 5 บาท และไม่เก็บค่าบำรุงรักษารายเดือน เพื่อจะได้บริหารกิจการประปาและมีผลกำไรมากขึ้น

**-นายอุบล กุลวงค์ สมาชิกสภาองค์การบริหารส่วนตำบลสร้างถ่อน้อย หมู่ 11** ได้แสดงความเห็นการบริหารกิจการประปาหมู่ 1,11 ว่ามีเงินกองทุนอยู่ประมาณ 1 แสนบาทเศษ ยังบริหารกิจการได้และมีค่าน้ำประปาหน่วยละ 5 บาท

-6-

**-นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ 12** ได้แสดงความเห็นว่าการบริหารกิจการประปาควรมีการอุดรูรั่ว เช่น มิเตอร์มาตรวัดน้ำให้อยู่ในสภาพที่ดีและดูแลระบบจ่ายน้ำไม่ให้รั่วซึม และเห็นว่าการขึ้นค่าน้ำประปาจะมีผลกระทบต่อราษฎรได้

**-นายยอดเพชร พรมหล่อ ผู้อำนวยการกองช่าง** เห็นด้วยกับการบำรุงรักษามิเตอร์ก็เป็นสิ่งที่จำเป็นและท่อน้ำประปาที่แตกและรั่วซึมที่บ้านโนนแคน หมู่ 12 จะแก้ไขได้

**-นายวิชิต สุขใจ สมาชิกสภาองค์การบริหารส่วนตำบลสร้างถ่อน้อย หมู่ 12** ได้แสดงความเห็นว่าการขึ้นค่าน้ำประปาควรคำนึงถึงประชาชนและควรที่จะทำให้ถูกต้องตามหลักการ และเห็นด้วยกับร่างเดิมเกี่ยวกับอัตราค่าน้ำประปาว่ายังไม่ควรขึ้น และให้บริหารจัดการเกี่ยวกับค่าธรรมเนียมในปีงบประมาณ 2562

**-นายบุญมา มาลาอุตม์ สมาชิกสภาองค์การบริหารส่วนตำบลสร้างถ่อน้อย หมู่ 10** ได้แสดงความเห็นว่าระเบียบการใช้น้ำประปาต้องมีค่าติดตั้ง และไม่ควรมีค่าบำรุงรักษามิเตอร์อีก ควรให้งดเก็บค่ารักษามิเตอร์ ถ้าขึ้นค่าน้ำประปาก็ให้งดเก็บค่าบำรุงรักษามิเตอร์

**-นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 1** ได้ชี้แจงขณะนี้ถือว่าได้โอนกิจการประปามาอยู่ในความดูแลขององค์การบริหารส่วนตำบลสร้างถ่อน้อยเกินครึ่งหนึ่งแล้ว เห็นด้วยกับวิธีการยกเลิกค่ารักษามิเตอร์ ไม่ควรเก็บค่ารักษามิเตอร์แบบไฟฟ้า จึงอยากให้รักษาสิทธิให้กับพี่น้องประชาชนทุกคน

**-นายกองค์การบริหารส่วนตำบลสร้างถ่อน้อย** ได้เสนอว่าอยากคงร่างเดิมข้อบัญญัติองค์การบริหารส่วนตำบลสร้างถ่อน้อย เรื่องการดำเนินการกิจการประปาหมู่บ้าน โดยจะให้เจ้าหน้าที่วิเคราะห์ข้อมูลให้ละเอียดก่อน เพราะไม่อยากให้ อบต.เราขาดทุนเช่นกัน

**-นายบุญมา มาลาอุตม์ สมาชิกสภาองค์การบริหารส่วนตำบลสร้างถ่อน้อย หมู่ 10** ได้เสนอเป็น 2 ประเด็น ในการพิจารณาข้อบัญญัติองค์การบริหารส่วนตำบลสร้างถ่อน้อย เรื่องการดำเนินการกิจการประปาหมู่บ้าน ประเด็นที่ 1 ขึ้นค่าน้ำประปาจากเดิม 4 บาท เป็น 5 บาท ประเด็นที่ 2 ยกเลิกค่ารักษามิเตอร์ 5 บาท

**-นายวัลลภ คุณสัตย์ สมาชิกสภาองค์การบริหารส่วนตำบลสร้างถ่อน้อย หมู่ 6** เห็นว่าการขึ้นค่าน้ำประปาจากเดิม 4 บาท เป็น 5 บาท ก็ไม่ติดใจจะขึ้นหรือไม่ขึ้น และสอบถามค่ารักษามิเตอร์ 5 บาท ที่เก็บทุกเดือนนำไปใช้จ่ายอย่างไร และเห็นว่าค่ามิเตอร์น่าจะตัดออกแล้วไปขึ้นค่าน้ำประปาแทน

**-นางสุภาพร ศรีวิเศษ นักวิชาการจัดเก็บรายได้ชำนาญการ** ได้ตอบว่า ค่ารักษามิเตอร์ที่เก็บ 5 บาท ทุกเดือนนั้นนำไปเป็นค่าซ่อมบำรุงในระบบประปา

**-ประธานสภาองค์การบริหารส่วนตำบลสร้างถ่อน้อย** จึงได้สรุปว่า มีความคิดเห็นเป็น 2 ประเด็น ประเด็นที่ 1 ให้คงร่างเดิม คือเก็บค่าน้ำประปาหน่วยละ 4 บาท และค่าบำรุง/รายเดือน 5 บาท ประเด็นที่ 2 ให้ปรับขึ้นค่าน้ำประปาจากเดิม 4 บาท เป็น 5 บาท และให้ยกเลิกค่าบำรุง/รายเดือน และให้ปลัดองค์การบริหารส่วนตำบลสร้างถ่อน้อยได้สรุปเปรียบเทียบร่างเดิมและความคิดเห็นของสมาชิกสภา อบต.สร้างถ่อน้อยที่ได้อภิปราย ดังนี้

**-ปลัดองค์การบริหารส่วนตำบลสร้างถ่อน้อย** ได้สรุปรายละเอียดตามเอกสารแนบท้ายประกาศข้อบัญญัติองค์การบริหารส่วนตำบลสร้างถ่อน้อยร่างเดิมและตามประเด็นความคิดเห็นของสมาชิกสภา อบต.สร้างถ่อน้อยที่ได้อภิปรายให้ขึ้นค่าน้ำประปาจากเดิม 4 บาท เป็น 5 บาท โดยไม่มีค่าบำรุง/รายเดือน ดังนี้

-7-

**1. ร่างเดิม รายละเอียดดังนี้**

**อัตราค่าน้ำประปา/ค่าบำรุงมาตร**

|  |  |  |
| --- | --- | --- |
| **ที่** | **รายการ** | **ค่าธรรมเนียม (บาท)** |
| 1 | ค่าน้ำประปาหน่วยละ | 4-12 |
| 2 | ค่าบำรุง/รายเดือน | 5 |
| 3 | ค่าปรับทำผิดข้อบัญญัติ | ไม่เกิน 1,000 |

**หมายเหตุ** 1. อัตราค่าบำรุง/รายเดือนจะเก็บกับผู้ใช้น้ำที่มาตรวัดน้ำมีค่าเป็นศูนย์ในเดือนนั้นๆ และเก็บรวมกับค่าน้ำประปาในแต่ละเดือน

2. อัตราค่าน้ำประปาในการขอติดตั้งประปาชั่วคราวให้คิดตามตารางนี้

**อัตราค่าใช้จ่ายในการติดตั้งประปา**

|  |  |  |
| --- | --- | --- |
| **ที่** | **รายการ** | **ค่าธรรมเนียม (บาท)** |
| 1 | ค่าธรรมเนียมในการยื่นคำขอใช้น้ำ | 15 |
| 2 | ค่ามาตรวัดน้ำและอุปกรณ์ | 500 |
| 3 | ค่าติดตั้ง ค่าถอด หรือค่าย้ายมาตรวัดน้ำ | 100 |

**หมายเหตุ** 1. ราคานี้อาจมีการเปลี่ยนแปลง ซึ่งองค์การบริหารส่วนตำบลสร้างถ่อน้อย จะแจ้งประกาศให้ทราบเป็นคราว ๆ ไป

2. อัตราค่าใช้จ่ายในการติดตั้งประปาในการขอติดตั้งประปาชั่วคราวให้คิดตามตารางนี้

**สรุปอัตราค่าน้ำประปา**

|  |  |  |
| --- | --- | --- |
| **ที่** | **รายการ** | **ค่าธรรมเนียม (บาท)** |
| 1 | ค่าน้ำประปา | 4-12 |
| 2 | ค่าคำขอการใช้น้ำ | 15 |
| 3 | ค่ามาตรวัดน้ำ/ติดตั้ง | 500 |
| 4 | ค่าบำรุง/รายเดือน | 5 |
| 5 | ค่าเชื่อมต่อ/ค่าย้ายมาตรวัดน้ำ | 100 |
| 6 | อื่นๆ | - |

**2. รายละเอียดตามประเด็นอภิปรายที่ให้ปรับค่าน้ำประปาจากเดิม 4 บาท เป็น 5 บาท โดยไม่มีค่าบำรุง/รายเดือน ดังนี้**

**อัตราค่าน้ำประปา/ค่าบำรุงมาตร**

|  |  |  |
| --- | --- | --- |
| **ที่** | **รายการ** | **ค่าธรรมเนียม (บาท)** |
| 1  2 | ค่าน้ำประปาหน่วยละ  ค่าปรับทำผิดข้อบัญญัติ | 5  ไม่เกิน 1,000 |

**หมายเหตุ**  อัตราค่าน้ำประปาในการขอติดตั้งประปาชั่วคราวให้คิดตามตารางนี้

-8-

**อัตราค่าใช้จ่ายในการติดตั้งประปา**

|  |  |  |
| --- | --- | --- |
| **ที่** | **รายการ** | **ค่าธรรมเนียม (บาท)** |
| **1**  **2**  **3** | ค่าธรรมเนียมในการยื่นคำขอใช้น้ำ  ค่ามาตรวัดน้ำและอุปกรณ์  ค่าติดตั้ง ค่าถอด หรือค่าย้ายมาตรวัดน้ำ | 15  500  100 |

**หมายเหตุ** 1. ราคานี้อาจมีการเปลี่ยนแปลง ซึ่งองค์การบริหารส่วนตำบลสร้างถ่อน้อย จะแจ้งประกาศ ให้ทราบ เป็นคราว ๆ ไป

2. อัตราค่าใช้จ่ายในการติดตั้งประปาในการขอติดตั้งประปาชั่วคราวให้คิดตามตารางนี้

**สรุปอัตราค่าน้ำประปา**

|  |  |  |
| --- | --- | --- |
| **ที่** | **รายการ** | **ค่าธรรมเนียม ( บาท )** |
| **1**  **2**  **3**  **4**  **5** | **ค่าน้ำประปา**  **ค่าคำขอการใช้น้ำ**  **ค่ามาตรวัดน้ำ/ติดตั้ง**  **ค่าเชื่อมต่อ/ค่าย้ายมาตรวัดน้ำ**  **อื่น ๆ** | **5**  **15**  **500**  **100**  **-** |

**มติที่ประชุม รับทราบ**

**4.4 สภา อบต.สร้างถ่อน้อย พิจารณาร่างข้อบัญญัติ เรื่อง การดำเนินการกิจการประปาหมู่บ้าน ขององค์การบริหารส่วนตำบลสร้างถ่อน้อย ต่อสภาองค์การบริหารส่วนตำบลสร้างถ่อน้อย**

**ขั้นลงมติ**

**-นายสุวรรณ บุษย์จันทร์ ประธานสภาองค์การบริหารส่วนตำบลสร้างถ่อน้อย** ได้แจ้งที่ประชุมว่า มีความคิดเห็นเป็น 2 ประเด็นได้ขอมติที่ประชุม โดยที่ประชุมได้แยกเป็น 2 ประเด็น

ประเด็นที่ 1 ให้คงร่างเดิม คือเก็บค่าน้ำประปาหน่วยละ 4 บาท และค่าบำรุง/รายเดือน 5 บาท ประเด็นที่ 2 ให้ขึ้นค่าน้ำประปาจากเดิม 4 บาท เป็น 5 บาท และให้ยกเลิกค่าบำรุง/รายเดือน

ซึ่งขอให้ที่ประชุมได้ลงมติเห็นชอบในการพิจารณาตราเป็นข้อบัญญัติองค์การบริหารส่วนตำบลสร้างถ่อน้อย เรื่อง การดำเนินการกิจการประปาหมู่บ้านขององค์การบริหารส่วนตำบลสร้างถ่อน้อย พ.ศ. 2561 และประธานสภาฯจะขอถามมติที่ประชุม 2 ครั้ง ดังนี้

-ครั้งที่ 1 ประธานสภา อบต.สร้างถ่อน้อย ถามว่าผู้ใดเห็นชอบให้ตราเป็นข้อบัญญัติองค์การบริหารส่วนตำบลสร้างถ่อน้อย เรื่อง การดำเนินการกิจการประปาหมู่บ้านขององค์การบริหารส่วนตำบลสร้างถ่อน้อย พ.ศ. 2561 โดยขึ้นค่าน้ำประปาจากเดิม 4 บาท เป็น 5 บาท และให้ยกเลิกค่าบำรุง/รายเดือน

**มติที่ประชุม เห็นชอบ จำนวน 14 เสียง**

-ครั้งที่ 2 ประธานสภา อบต.สร้างถ่อน้อย ถามว่าผู้ใดเห็นชอบให้ตราเป็นข้อบัญญัติองค์การบริหารส่วนตำบลสร้างถ่อน้อย เรื่อง การดำเนินการกิจการประปาหมู่บ้านขององค์การบริหารส่วนตำบลสร้างถ่อน้อย พ.ศ. 2561 โดยคงร่างเดิม คือเก็บค่าน้ำประปาหน่วยละ 4 บาท และค่าบำรุง/รายเดือน 5 บาท

**มติที่ประชุม เห็นชอบ จำนวน 11 เสียง**

-9-

**ประธานสภาฯ จึงได้กล่าวว่า ที่ประชุมแห่งนี้ได้มีมติ เห็นชอบให้ตราเป็นข้อบัญญัติองค์การบริหารส่วนตำบลสร้างถ่อน้อย เรื่อง การดำเนินการกิจการประปาหมู่บ้านขององค์การบริหารส่วนตำบล สร้างถ่อน้อย พ.ศ. 2561 โดยขึ้นค่าน้ำประปาจากเดิม 4 บาท เป็น 5 บาท และให้ยกเลิกค่าบำรุง/รายเดือน**

**มติที่ประชุม รับทราบ**

**ระเบียบวาระที่ 5 เรื่อง อื่นๆ (ถ้ามี)**

**-นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 1** อยากให้ช่างที่ควบคุมงานโครงการของหมู่ 1 ที่มีการทำร่องระบายน้ำให้สามารถให้ใช้งานได้ตามวัตถุประสงค์และตามแบบแปลนของ อบต.ด้วย

**-นายยอดเพชร พรมหล่อ ผู้อำนวยการกองช่าง** ได้แจ้งว่าจะดำเนินการประสานงานกับผู้รับจ้างให้ทำงานที่ยังไม่เรียบร้อยให้ใช้งานได้

**-นายสมบัติ อุดมลาภ สมาชิกสภาองค์การบริหารส่วนตำบลสร้างถ่อน้อย หมู่ 10** สอบถามการฉีดวัคซีนที่ อบต. ดำเนินการ ถือว่าดำเนินการได้ดีแล้ว และถามว่ามียาคุมกำเนิดสุนัขและแมวหรือไม่

**-นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 1** ได้ให้คำแนะนำกองสาธารณสุข อบต.สร้างถ่อน้อย ขอให้ฉีดวัคซีนพิษสุนัขบ้าให้ครอบคลุม เพราะบางคนไปทำนา อาจไม่ได้ฉีด จึงอยากให้ประชาสัมพันธ์ล่วงหน้าด้วย

-**นายธนิต เสียงใส ปลัดองค์การบริหารส่วนตำบลสร้างถ่อน้อย** ได้ชี้แจงว่า การให้บริการฉีดวัคซีนโรคพิษสุนัขบ้าและแมวไม่มีค่าใช้จ่าย ส่วนการคุมกำเนิดเจ้าของสัตว์จะต้องเสียค่าบริการประมาณ 40 บาทต่อหัว เพราะเป็นบริการพิเศษ

**-นายกองค์การบริหารส่วนตำบลสร้างถ่อน้อย** ชี้แจงเพิ่มเติมว่าที่มีการฉีดในช่วงนี้ เนื่องจากวัคซีนขาดตลาด ตอนนี้เราเพิ่งได้วัคซีนมา จึงได้แจ้งกองสาธารณสุขและแผนดำเนินการให้กับพี่น้องประชาชน โดยได้ประชาสัมพันธ์และแจ้งทุกหมู่บ้านให้รับทราบแล้ว

**-นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ 12** ได้แนะนำว่าอยากให้มียาป้องกันโรคเท้าปากเปื่อยด้วย ส่วนที่มีค่าบริการประชาชนคงไม่ขัดข้อง

**มติที่ประชุม รับทราบ**

-การประชุมได้ดำเนินการมาจนถึงเวลา 15.15 น. ประธานสภาองค์การบริหารส่วนตำบล สร้างถ่อน้อย จึงได้กล่าวปิดประชุม

ลงชื่อ ธนิต เสียงใส ผู้บันทึกรายงานการประชุม

(นายธนิต เสียงใส)

เลขานุการสภาองค์การบริหารส่วนตำบลสร้างถ่อน้อย

-10-

ลงชื่อ สมร มูลเพ็ญ กรรมการตรวจรายงานการประชุม

(นายสมร มูลเพ็ญ)

สมาชิกสภาองค์การบริหารส่วนตำบลสร้างถ่อน้อย หมู่ 12

ลงชื่อ บุญมา มาลาอุตม์ กรรมการตรวจรายงานการประชุม

(นายบุญมา มาลาอุตม์)

สมาชิกสภาองค์การบริหารส่วนตำบลสร้างถ่อน้อย หมู่ 10

ลงชื่อ อุทัย สมบูรณ์ กรรมการตรวจรายงานการประชุม

(นายอุทัย สมบูรณ์)

สมาชิกสภาองค์การบริหารส่วนตำบลสร้างถ่อน้อย หมู่ 9

ลงชื่อ สุวรรณ์ บุษย์จันทร์ ผู้ตรวจรายงานการประชุม

(นายสุวรรณ์ บุษย์จันทร์)

ประธานสภาองค์การบริหารส่วนตำบลสร้างถ่อน้อย